rejauldu/bengali-wikipedia huggingface dataset:
মুহাম্মদ সাইয়্যেদ তানতাউই (২৮ অক্টোবর ১৯২৮১০ মার্চ ২০১০), যাকে তানতাউই নামেও উল্লেখ করা হয়, ছিলেন মিশরের একজন প্রভাবশালী ইসলামিক পণ্ডিত। ১৯৮৬ থেকে ১৯৯৬ সাল পর্যন্ত তিনি মিশরের আল-আজহারের প্রধান মুফতি ছিলেন। ১৯৯৬ সালে রাষ্ট্রপতি হোসনি মুবারক তাকে আল-আজহারের প্রধান ইমাম হিসেবে নিয়োগ দেন, যা তিনি ২০১০ সালে তার মৃত্যুর আগ পর্যন্ত বহাল রেখেছিলেন।   প্রাথমিক জীবন  তানতাউই ১৯২৮ সালের ২৮ অক্টোবর মিশরের সোহাগের তামা পৌরসভার সেলিম আশ-শারকিয়াহ গ্রামে জন্মগ্রহণ করেন।   শিক্ষা  তিনি অনার্স সহ প্রথম ডিগ্রী, ১৯৫৯ সালে শিক্ষায় স্নাতকোত্তর এবং ১৯৬৬ সালে পিএইচডি অর্জন করেন। আল-কুরআন ও আল-সুন্নাহয় ইস্রায়েলের সন্তানদের উপর তার পরিপূর্ণ জ্ঞান ছিল।   মৃত্যু  ২০১০ সালের ১০ মার্চ সকালে সৌদি আরবের রিয়াদ সফরের সময় হৃদরোগে আক্রান্ত হয়ে ৮১ বছর বয়সে তানতাউই মারা যান।   তথ্যসূত্র   বিষয়শ্রেণী:১৯২৮-এ জন্ম বিষয়শ্রেণী:২০১০-এ মৃত্যু বিষয়শ্রেণী:আল-আজহার বিশ্ববিদ্যালয়ের প্রাক্তন শিক্ষার্থী বিষয়শ্রেণী:মদিনা ইসলামী বিশ্ববিদ্যালয়ের প্রাক্তন শিক্ষার্থী বিষয়শ্রেণী:মিশরীয় সুন্নি মুসলিম বিষয়শ্রেণী:সুন্নি ফিকহ পণ্ডিত বিষয়শ্রেণী:বাদশাহ ফয়সাল পুরস্কার বিজয়ী বিষয়শ্রেণী:২১শ শতাব্দীর ইমাম বিষয়শ্রেণী:জান্নাতুল বাকিতে সমাধিস্থ
আবদুর রহমান ইবনে আল-কাসিম আল-উতাকি (      ;  ) মিশরের মালিকি মাযহাবের একজন বিশিষ্ট প্রাথমিক আইনজ্ঞ ছিলেন। তিনি মালিকের অন্যতম প্রধান সঙ্গী ছিলেন এবং মালিকী মাযহাবের মতামত সংরক্ষণে গুরুত্বপূর্ণ ভূমিকা পালন করেন। সাহনুন তার বিখ্যাত গ্রন্থ মুদাওয়ানাতে ইবন আল-কাসিমের মাধ্যমে ইমাম মালিকের মতামত সংকলন করেন। মালিকী মাযহাবে তার অবস্থান হানাফী মাযহাবে মুহাম্মদ আল-শায়বানীর মতো, কারণ উভয়েই তাদের মাযহাবের জ্ঞান প্রচার করেছেন এবং ইজতিহাদ (স্বাধীন যুক্তি) ব্যবহার করেছেন। অনেক ক্ষেত্রে ইমাম মালিকের মতের সাথে তার ভিন্ন মতও ছিল।   জীবন  আব্দুর রহমান ইবনে আল-কাসিম মিশরে 'উতাকি মসজিদ' নামে পরিচিত একটি মসজিদে জন্মগ্রহণ করেন। তখন ৮ম শতাব্দীর মাঝামাঝি সময়ে আব্বাসীয়রা উমাইয়াদের কাছ থেকে মুসলিম বিশ্বের নিয়ন্ত্রণ নিয়েছিল। তার পরিবার ফিলিস্তিনের রামলা শহর থেকে আগত ছিল। তিনি ছিলেন তায়েফের দাসদের বংশধর যাদের নবী মুহাম্মদ মুক্ত করেছিলেন। ইবনে আল-কাসিমের বাবা দেওয়ানে ছিলেন।বাবার কাছ থেকে পাওয়া অর্থ দিয়েই তিনি পড়াশোনা চালিয়ে যান।।  তিনি একটি স্বপ্ন দেখার পর এবং মিশরে ধর্মীয় জ্ঞানের সমাবেশে আকৃষ্ট হয়ে মদিনায় যান। মদিনায় তিনি মালিকের সাথে এবং মালিকের আরেক বিখ্যাত সঙ্গী ইবনে ওয়াহবের সাথে দেখা করেন। ইবনে আল-কাসিম প্রায় বিশ বছর ধরে তুলনামূলকভাবে দীর্ঘ সময় ধরে মালিকের সাথে ছিলেন। মালিকের কাছ থেকেই তিনি ফিকহ (আইনশাস্ত্র) শিখেছিলেন। মদিনায় তিনি আল-লায়ত, ইবনে আল-মাজিশুন এবং মুসলিম ইবনে খালিদ আল-জাঞ্জির সাথেও দেখা করেছিলেন। অনেক লোক তার কাছ থেকে তথ্য সংগ্রহ করেছিল এবং মালিকের ফতোয়া সম্পর্কে তার সাথে পরামর্শ করেছিল। ইবনে ওয়াহব বলতেন, "যদি তুমি এই ব্যবসা চাও - অর্থাৎ মালিকের ফিকহ - তাহলে তোমার অবশ্যই ইবনে আল-কাসিম থাকতে হবে। সে এতে অনন্য"। ইমাম মালিকের বিখ্যাত গ্রন্থ মুওয়াত্তার  সবচেয়ে নির্ভরযোগ্য  (সংকলন) ইবন আল-কাসিমের মাধ্যমেই এসেছে। সাহনুন তাঁর কাছ থেকে মালিকি ফিকহের সবচেয়ে বিস্তৃত সংগ্রহ মুদাওয়ানার বিষয়বস্তু শিখেছিলেন। তাই কাসিমকে মালিকী ফিকহের প্রধান প্রচারক হিসেবে গণ্য করা যায়।Excerpt from the section on Imam Malik in The Four Imams by Muhammad Abu Zahrah  ইবনে আল-কাসিম সাধারণত তার বিশাল জ্ঞানের জন্য পরিচিত ছিলেন। যখন মালিককে তার এবং ইবনে ওয়াহব সম্পর্কে জিজ্ঞাসা করা হয়েছিল, তখন তিনি উত্তর দিয়েছিলেন যে ইবনে ওয়াহব একজন জ্ঞানী ব্যক্তি, কিন্তু ইবনে আল-কাসিম একজন সত্যিকারের ফকিহ (আইনবিদ) ছিলেন।Qadi Iyad, Tartib al-Madarik, Vol.3, p.245. তিনি ত্যাগী স্বভাবের ছিলেন এবং অল্প সময়ে অনেকবার কুরআন খতম করতেন। মিশরে ফিরে এসে তিনি ধনী ও ক্ষমতাবান ব্যক্তিদের সাথে মেলামেশা এড়িয়ে চলতেন এবং তাদের কন্যাদের বিয়ে করার প্রস্তাবও গ্রহণ করেননি। মক্কা সফর থেকে ফিরে আসার তিন দিন পর ১৯১ হিজরির (৮০৬ খ্রিস্টাব্দ) সফর মাসে ৬৩ বছর বয়সে তিনি মিশরে ইন্তেকাল করেন। ইবনে আল-কাসিম তার দুই পুত্র আবদুর রহমান এবং উমর রেখে গেছেন।Qadi Iyad, Tartib al-Madarik, Vol.3, p.260   তথ্যসূত্র   বিষয়শ্রেণী:৮ম শতাব্দীর আরব ব্যক্তি বিষয়শ্রেণী:৭৫০-এ জন্ম বিষয়শ্রেণী:৮০৬-এ মৃত্যু বিষয়শ্রেণী:৮ম শতাব্দীর ইসলামের মুসলিম পণ্ডিত
thumb|200px|জাদুঘরে ঐতিহাসিক পণ্ডিতের মূর্তি পণ্ডিত () হলেন বিশেষ জ্ঞান সম্পন্ন ব্যক্তি বা হিন্দুধর্মের জ্ঞানের ক্ষেত্র যেমন বৈদিক  শাস্ত্র, ধর্ম বা হিন্দু দর্শনের শিক্ষক। ঔপনিবেশিক যুগের সাহিত্যে, শব্দটি সাধারণত হিন্দু আইনে বিশেষ ব্রাহ্মণদের বোঝায়। বর্তমানে, শব্দটি সঙ্গীতের মতো অন্যান্য বিষয়ের বিশেষজ্ঞদের জন্য ব্যবহৃত হয়।  উস্তাদ হল সঙ্গীতের অর্থে মুসলিম পুরুষের সমতুল্য উপাধি। হিন্দু নারীর সমতুল্য উপাধি বিদুষী,  পণ্ডিতা, বা পন্ডিতেন; তবে, শব্দগুলো বর্তমানে ব্যাপকভাবে ব্যবহার করা হয় না।  সংস্কৃত ভাষায়, পণ্ডিত বলতে সাধারণত বিশেষ জ্ঞানের সাথে যেকোন "জ্ঞানী, শিক্ষিত বা বিদ্বান ব্যক্তি" বোঝায়। শব্দটি পণ্ড (पण्ड्) থেকে এসেছে যার অর্থ "সংগ্রহ করা, স্তূপ করা", এবং এই মূলটি জ্ঞানের অর্থে ব্যবহৃত হয়। শব্দটি বৈদিক ও উত্তর-বৈদিক গ্রন্থে পাওয়া যায়, কিন্তু কোনো সমাজতাত্ত্বিক প্রসঙ্গ ছাড়াই।  তথ্যসূত্র  বিষয়শ্রেণী:হিন্দুস্তানি সঙ্গীত বিষয়শ্রেণী:ভারতীয় সঙ্গীত বিষয়শ্রেণী:পুরুষদের সামাজিক পদবী বিষয়শ্রেণী:হিন্দুধর্মের উপাধি ও পেশা বিষয়শ্রেণী:সম্মানসূচক উপাধি
লোরালাই জেলা () পাকিস্তানের বেলুচিস্তান প্রদেশের উত্তর-পূর্ব অঞ্চলে অবস্থিত একটি জেলা। লোরালাই শহর হচ্ছে জেলাটির প্রধান সদর দপ্তর।  ১৯৯৮ সালের আদমশুমারীর হিসাব অনুযায়ী, জেলাটির জনসংখ্যা ছিল প্রায় ২,৯৭,৬০০ জন, যার মধ্যে থেকে প্রায় ১২% ছিল শহুরে বসবাসকারী। জেলাটির অধিবাসীদের প্রধান ভাষা হচ্ছে পশতু, যেখানে জনসংখ্যার প্রায় ৯২% মানুষ ভাষাটি ব্যবহার করে, এছাড়াও বেলুচি (৩.৪%) এবং পাঞ্জাবি (১.২%) রয়েছে।    শিক্ষা  লোরালাই বিশ্ববিদ্যালয়  লোরালাই মেডিকেল কলেজ  পাকিস্তান জেলা শিক্ষা পদক্রম অনুযায়ী, লোরালাই জেলার শিক্ষা সূচকে ১৪১ টি প্রতিষ্ঠানের মধ্যে জেলাটি ৯৭ নম্বরের অবস্থান করছে। তবে এই সূচকটি জেলার শিক্ষা, লিঙ্গ সমতা এবং বিভিন্ন অভ্যন্তরিন ধারণাকে বিবেচনা করে থাকে।  তথ্যসূত্র  গ্রন্থপঞ্জি  বহিঃসংযোগ   -এ লোরালাই   বিষয়শ্রেণী:বেলুচিস্তান, পাকিস্তানের জেলা বিষয়শ্রেণী:লোরালাই জেলা
কালীবাড়ি মন্দির পাকিস্তানের খাইবার পাখতুনখোয়া প্রদেশের পেশাওয়ার শহরে অবস্থিত একটি হিন্দু মন্দির। এই মন্দিরটি হিন্দু দেবী কালীর মন্দির। দুর্গাপূজা এই মন্দিরের প্রধান উৎসব।Hindu temple reopens after 60 earsGunman Kills the temple guardShiv Ratri begins at Peshawar temple  কালীবাড়ি মন্দির, গোর খাত্রির গোরক্ষনাথ মন্দির ও ঝান্ডাবাজারের দরগাহ পীর রতন নাথ জী হল পেশাওয়ারের অল্প কয়েকটি মন্দিরের অন্যতম। কালীবাড়ি মন্দির ও দরগাহ্‌ পির রতননাথজি মন্দিরেই প্রতিদিন পূজা হয়ে থাকে। আদালত ইভ্যাকুই ট্রাস্ট প্রপার্টি বোর্ডকে আদেশ দেয় গোরকনাথ মন্দিরটিকে খুলে দেওয়ার জন্য। এই মন্দিরটি শুধু দীপাবলি উপলক্ষ্যেই খোলা হয়।  বহিঃসংযোগ  পাকিস্তান হিন্দু পরিষদ ওয়েবসাইট   ইভাকুই ট্রাস্ট প্রোপার্টি বোর্ড ওয়েবসাইট  আরও দেখুন  পাকিস্তানে হিন্দুধর্ম পাকিস্তানের হিন্দু মন্দিরসমূহের তালিকা পাকিস্তান হিন্দু পরিষদ   কৃষ্ণ মন্দির ধ্বংস প্রতিবেদন  তথ্যসূত্র  বিষয়শ্রেণী:পেশাওয়ারের হিন্দু মন্দির বিষয়শ্রেণী:পাকিস্তানে হিন্দুধর্ম বিষয়শ্রেণী:খাইবার-পাখতুনখোয়ায় হিন্দুধর্ম
প্রবীর ঘোষ (জন্ম ১ মার্চ, ১৯৪৫ — ৭ এপ্রিল ২০২৩) কলকাতাভিত্তিক ভারতীয় বিজ্ঞান ও যুক্তিবাদী সমিতির প্রধান এবং হিউম্যানিস্ট এসোসিয়েশনের সভাপতি ছিলেন। ভারতীয় বিজ্ঞান ও যুক্তিবাদী সমিতির প্রতিষ্ঠাতা ছিলেন তিনি। বিজ্ঞান ও যুক্তিবাদী সমিতির পক্ষ থেকে প্রবীর ঘোষ যে কোনো ধরনের অলৌকিক শক্তির প্রমাণ প্রদানকারীকে ৫০ লক্ষ ভারতীয় টাকা প্রদানের ঘোষণা দিয়েছিলেন। তিনি বেশকিছু জ্যোতিষবিদ ও অলৌকিক শক্তি অধিকারী বলে দাবি কৃত ব্যক্তিদের প্রচারণার অসারতা প্রমাণ করেছেন। যার মধ্যকার কয়েকটি ঘটনা নিয়ে চ্যানেল ফোর 'Guru Busters' নামে একটি তথ্যচিত্র তৈরি করেছে।  প্রারম্ভিক জীবন প্রবীর ঘোষ ১৯৪৫ সালে ফরিদপুরে জন্মগ্রহণ করেন। তবে তার কৈশোর জীবন অতিবাহিত হয় পশ্চিমবঙ্গের খড়গপুরে। স্কুল ফাইনাল পাস করার পর খড়্গপুর থেকে তিনি কলকাতায় আসেন ও দমদম মতিঝিল কলেজে ভর্তি হন। তিনি স্টেট ব্যাঙ্ক অফ ইন্ডিয়ায় কর্মরত ছিলেন দীর্ঘকাল। ১৯৮৫ সালে কলকাতায় তিনি ও আরো কয়েকজন ব্যক্তি মিলে বিজ্ঞান ও যুক্তিবাদী সমিতি গঠন করেন যা তথাকথিত অলৌকিক ক্ষমতাসম্পন্ন ব্যক্তিদের বিরুদ্ধে দীর্ঘমেয়াদী আন্দোলন পরিচালনা করে। এক পর্যায়ে যুক্তিবাদী সমিতির আভ্যন্তরীণ বিষয়ে ও নিজের মনোবিজ্ঞানের ডিগ্রী নিয়ে বিতর্কে জড়িয়েছেন তিনি। ১৯৯৯ সালে প্রবীর ঘোষ চাকরি ছেড়ে দিয়ে সর্বক্ষণের জন্য যুক্তিবাদী সংগঠনের কাজে যোগ দেন।   মৃত্যু  প্রবীর ঘোষ দীর্ঘকাল ধরে বার্ধক্যজনিত কারণে ভুগছিলেন। ৭ এপ্রিল ২০২৩ দমদমে তাঁর দেবীনিবাস রোডের বাড়িতে তিনি মারা যান।   বাঙলায় লিখিত বই  তিনি যুক্তিবাদ প্রসার সহায়ক ও অলৌকিকতা বিরোধী একাধিক গ্রন্থের লেখক। তার উল্লেখযোগ্য বইগুলোর মধ্যে আছে:  অলৌকিক নয় লৌকিক ( ৫ খণ্ডে সমাপ্ত)  আমি কেন ঈশ্বরে বিশ্বাস করি না  জ্যোতিষীর কফিনে শেষ পেরেক  মনের নিয়ন্ত্রণ যোগ ও মেডিটেসান  সংস্কৃতিঃ সংঘর্ষ ও নির্মাণ  আমি কেন ঈশ্বরে বিশ্বাস করি না  পিংকি ও অলৌকিক বাবা  অলৌকিক রহস্য জালে পিংকি  ধর্ম-সেবা-সম্মোহন  কাশ্মীর সমস্যা: এক ঐতিহাসিক দলিল  ‘যুক্তিবাদীর চোখে গীতা, রামায়ণ, মহাভারত ইত্যাদি’  ‘গোলটেবিলে সাফ জবাব’  প্রভৃতি।   ইংরেজিতে লিখিত প্রধান বইসমূহ   Paranormal Exposed! (অস্বাভাবিকতা উন্মচিত!) God Does Not Exist (ইশ্বরের অস্তিত্ব নেই')   আরও দেখুন   যুক্তিবাদ  সংশয়বাদ   তথ্যসূত্র    বহিঃসংযোগ    https://web.archive.org/web/20171107215623/http://www.srai.org/prabir-ghosh/  বিষয়শ্রেণী:১৯৪৫-এ জন্ম বিষয়শ্রেণী:পূর্ববঙ্গে জন্ম বিষয়শ্রেণী:ফরিদপুর জেলার ব্যক্তি বিষয়শ্রেণী:২০২৩-এ মৃত্যু বিষয়শ্রেণী:ভারতীয় লেখক বিষয়শ্রেণী:ভারতীয় বিজ্ঞান লেখক বিষয়শ্রেণী:ভারতীয় প্রাবন্ধিক বিষয়শ্রেণী:বাঙালি লেখক বিষয়শ্রেণী:কলকাতার লেখক বিষয়শ্রেণী:বাংলা ভাষার লেখক
সাম্মুদি বালাসুব্রামানিয়াম, বালা নামে পরিচিত, তামিলনাড়ুর একজন ক্রীড়াবিদ ছিলেন। যিনি দীর্ঘ লম্ফ ও ত্রৈধ লম্ফে পারদর্শী ছিলেন।  তিনি ছিলেন দ্বিতীয় ভারতীয় যিনি এশিয়ান গেমসে ত্রৈধ লম্ফে ব্রোঞ্জ পদক অর্জন করেছিলেন। ভারতের নয়াদিল্লিতে অনুষ্ঠিত ১৯৮২ সালের এশিয়ান গেমসে তিনি তার শেষ প্রচেষ্টায় ১৬.১৪ মিটার অতিক্রম করার মাধ্যমে এই মাইলফলক স্পর্শ করেছিলেন।  ২০১৬ সালে শবরীমালায় তীর্থযাত্রা করার সময় পড়ে গিয়ে আঘাতের কারণে বালাসুব্রমিনাম মারা যান।  তিনি তার স্ত্রী এবং দুই ছেলেকে রেখে গেছেন — বিনোদ এবং প্রদীপ, দুজনেই স্পোর্টস অথরিটি অফ ইন্ডিয়ার মল্লক্রীড়ার ছাত্র।   তথ্যসূত্র   বিষয়শ্রেণী:২০১৬-এ মৃত্যু বিষয়শ্রেণী:১৯৮২ এশিয়ান গেমসের পদক বিজয়ী বিষয়শ্রেণী:তামিল ক্রীড়াবিদ বিষয়শ্রেণী:এশিয়ান গেমসে পদক বিজয়ী মল্লক্রীড়াবিদ (ট্র্যাক অ্যান্ড ফিল্ড) বিষয়শ্রেণী:১৯৮২ এশিয়ান গেমসের মল্লক্রীড়াবিদ (ট্র্যাক অ্যান্ড ফিল্ড) বিষয়শ্রেণী:এশিয়ান গেমসে ব্রোঞ্জপদক বিজয়ী ভারতীয় বিষয়শ্রেণী:ভারতীয় পুরুষ ত্রৈধ লম্ফবিদ বিষয়শ্রেণী:ভারতীয় পুরুষ দীর্ঘ লম্ফবিদ বিষয়শ্রেণী:১৯৬০-এর দশকে জন্ম বিষয়শ্রেণী:জন্মের সাল অনিশ্চিত বিষয়শ্রেণী:তামিলনাড়ুর মল্লক্রীড়াবিদ
মুইজউদ্দিন বাহরাম (শাসনকাল:১২৪০-১২৪২) ছিলেন দিল্লির মামলুক সালতানাতের ষষ্ঠ সুলতান। তিনি সুলতান শামসউদ্দিন ইলতুতমিশের পুত্র এবং রাজিয়া সুলতানার ভাই। তার বোন ভাটিণ্ডা থাকাকালে তিনি চিহালগনি বলে পরিচিত চল্লিশজন অভিজাত ব্যক্তির সমর্থনে নিজেকে সুলতান ঘোষণা করেন। রাজিয়া তার স্বামী ভাটিণ্ডার প্রধান মালিক আলতুনিয়ার সাহায্য নিয়ে ক্ষমতা পুনরুদ্ধার করতে চেয়েছিলেন। কিন্তু তারা ধরা পড়েন এবং তাদের হত্যা করা হয়। তবে মুইজউদ্দিনের শাসনামলে তার সমর্থক নেতারা বিশৃঙ্খল হয়ে পড়ে এবং একে অন্যের বিরুদ্ধে লিপ্ত হয়। বিশৃঙ্খল অবস্থায় তিনি তার সেনাবাহিনীর হাতে ১২৪২ খ্রিষ্টাব্দে নিহত হন। তার মৃত্যুর পর রুকনউদ্দিন ফিরোজের ছেলে আলাউদ্দিন মাসুদ তার উত্তরসুরি হন।  ওগেদেই খান গজনির কমান্ডার দায়ির এবং কুন্দুজের কমান্ডার হিসেবে  মেঙ্গেটুকে নিয়োগ দেন। ১২৪১ খ্রিষ্টাব্দের শীতকালে মোঙ্গলরা সিন্ধু অববাহিকা আক্রমণ করে এবং লাহোর অবরোধ করে। এসময় দায়ির মারা যান তবে ১২৪১ খ্রিষ্টাব্দের ৩০ ডিসেম্বর মোঙ্গলরা শহর হত্যাকাণ্ড চালায়।Islamic Culture Board-Islamic culture, p.256 তাদের বিরুদ্ধে পদক্ষেপ নেয়ার ব্যাপারে সুলতান খুব দুর্বল ছিলেন। চিহালগনিরা তাকে দিল্লির শ্বেত দুর্গে বন্দী করে হত্যা করে।  আরও দেখুন মামলুক সালতানাত (দিল্লি) দিল্লি সালতানাত  তথ্যসূত্র  বহিঃসংযোগ India Through the Ages  The Slave Dynasty  বিষয়শ্রেণী:জন্মের সাল অজানা বিষয়শ্রেণী:১২৪২-এ মৃত্যু বিষয়শ্রেণী:দিল্লির মামলুক সুলতান বিষয়শ্রেণী:ভারতীয় সুন্নি মুসলিম বিষয়শ্রেণী:১৩শ শতাব্দীর ভারতীয় রাজশাসক
নিজ গোয়েঙ্কর বিপ্লব ফ্রন্ট হল গোয়া, ভারতের একটি রাজনৈতিক দল। এটি ২০১৬ সালে ২০১৭ সালের গোয়া বিধানসভা নির্বাচনের আলোকে তৈরি করা হয়েছিল। New political party to fight for special status  Heraldo  এটি গোয়ার জন্য বিশেষ মর্যাদার পক্ষে কথা বলে।   তথ্যসূত্র   বিষয়শ্রেণী:২০১৬-এ প্রতিষ্ঠিত রাজনৈতিক দল বিষয়শ্রেণী:গোয়ার রাজনৈতিক দল বিষয়শ্রেণী:ভারতের রাজনৈতিক দল
আসাহ আস-সীর (, ) নবীজীর জীবনী নিয়ে উর্দু ভাষার একটি অনন্য গ্রন্থ। এই গ্রন্থের রচয়িতা হলেন উর্দু লেখক আব্দুর রউফ দানাপুরি, যিনি পুরো নামে হাকিম আবুল বরকাত আব্দুর রউফ দানাপুরি নামে পরিচিত। বইটির পুরো নাম আসাহ আস-সীর ফি হুদা সিরাতি খাইরিল বাশার সাল্লাল্লাহু আলাইহি ওয়া সাল্লাম। বইটি ১৯৩২ সালে পাকিস্তানের করাচিতে অবস্থিত ইসলাহ ছাপাখানা থেকে প্রকাশিত হয়। বইটির বর্তমান সংস্করণে ৫৪৩ পৃষ্ঠা রয়েছে। পাকিস্তানি বিশেশজ্ঞ মুফতি মাহমুদ আশরফ ওসমানী বইয়ের প্রতি গুরুত্ব প্রদান করেছেন, যা গ্রন্থের গুরুত্ব ও গ্রহণযোগ্যতার নিদর্শন হিসাবে বিবেচিত।    বিষয়বস্তু  গ্রন্থটিতে সীরাতের ভূমিকা সহ ইসলামের প্রারম্ভিক ইতিহাস, তারপর রাসুলুল্লাহর জন্ম থেকে ওফাত পর্যন্ত জীবনী, বংশপরিচয়, সম্পূর্ণ কিতাবুল মাগাজি (যুদ্ধসমূহ), সম্পূর্ণ কিতাবুল আমওয়াল (সম্পদবিষয়ক হুকুম), কিতাবুল ওফুদ (প্রতিনিধিদলসমূহ), হজ্জাতুল বিদার বিশদ বিবরণ, নবীজীর স্ত্রীগণের অবস্থা এবং অসংখ্য তথ্যভাণ্ডার সংকলিত হয়েছে। লাহোরের পাঞ্জাব বিশ্ববিদ্যালয়ের মুহাম্মদ কাশিফ এবং ডক্টর মুহাম্মদ আবদুল্লাহ তাদের "আসাহ আল-সিয়ারে ফিকহ আল-সিরাহের পদ্ধতি অধ্যয়ন" (২০২৪) প্রবন্ধ উপস্থাপন করেন। যেখানে বইটি নিয়ে আলোচনা করা হয়, যা "আল-আবসার" জার্নালে প্রকাশিত হয়েছে। উর্দু ভাষার গবেষণা জার্নাল মাজাল্লাহ-ই তালিম ও তাহকিক থেকে হাফিজা আসমা এবং বুশরা হাবিবের উদ্যোগে "আস-সিরের গবেষণা পর্যালোচনা ২০২৩" গবেষণায় উপস্থাপন করা হয়েছে, সেখানেও বইটি সম্পর্কে গবেষণা করা হয়।   আরো দেখুন    সীরাতে রাসুলে আকরাম  সীরাতে রাসুলে করিম  সীরাতে রাসুলে কাদরি  সীরাতে সারওয়ারে আলম   তথ্যসূত্র    বহিঃসংযোগ   আর্কাইভ.অর্গ ওয়েবসাইটে আসাহ আস-সীর  বিষয়শ্রেণী:মুহাম্মাদের সাংস্কৃতিক চিত্রায়ণ বিষয়শ্রেণী:উর্দু ভাষার সাহিত্য বিষয়শ্রেণী:উর্দু ভাষার বই বিষয়শ্রেণী:উর্দু ভাষায় মুহাম্মাদের জীবনীগ্রন্থ বিষয়শ্রেণী:১৯৩২-এর সৃষ্টিকর্ম বিষয়শ্রেণী:১৯৩২-এর বই
মেসওয়াক (এছাড়াও মিসওয়াক নামে পরিচিত) হল একটি ফ্লোরাইড-মুক্ত টুথপেস্ট মার্কা যা ভারতে বালসারা হাইজিন দ্বারা ১৯৯৮ সালে চালু হয়েছিল।  টুথপেস্টটি ভেষজ টুথপেস্ট হিসেবে বাজারজাত করা হয়  কারণ এটি সালভাডোরা পারসিকা উদ্ভিদের নির্যাস থেকে তৈরি।  গাছের দাঁত পরিষ্কার করার ডালটি ৭,০০০ বছরেরও বেশি আগে ব্যবহার করা হয়েছে বলে পরিচিত।   ১৯৯৮ সালের কোকা-কোলা কাপ মার্কা সচেতনতা ছড়িয়ে দেওয়ার সময় একটি টেলিভিশন বিজ্ঞাপন প্রচার না হওয়া পর্যন্ত মার্কাটি তুলনামূলকভাবে অজানা ছিল।  ২০০৫ সালে, বালসারা ডাবরের কাছে অন্যান্য বালসারা টুথপেস্ট মার্কা বাবুল এবং প্রমিসের সাথে মেসওয়াক  চুক্তিতে বিক্রি করে।  ২০০৭ সালের হিসাবে, মেসওয়াক মার্কার মূল্য ছিল ।  ২০১১ সালে, ডাবর ঘোষণা করে যে বিপাশা বসু মেসওয়াক মার্কার মুখপাত্র হবেন।    তথ্যসূত্র    বহিঃসংযোগ    মেসওয়াক অফিসিয়াল ওয়েবসাইট  বিষয়শ্রেণী:ভারতীয় মার্কা বিষয়শ্রেণী:টুথপেস্টের মার্কা বিষয়শ্রেণী:মুখের স্বাস্থ্যবিধি বিষয়শ্রেণী:অপর্যালোচিত অনুবাদসহ পাতা
নোর-বু-দ্পাল-য়ে-শেস () বা মণিকশ্রীজ্ঞান (১২৮৯-১৩৬৩) তিব্বতী বৌদ্ধধর্মের জো-নাং ধর্মসম্প্রদায়ের প্রতিষ্ঠাতা দোল-পো-পা-শেস-রাব-র্গ্যাল-ম্ত্শানের চৌদ্দজন প্রধান শিষ্যের একজন ছিলেন যিনি কালচক্র সম্বন্ধে পণ্ডিত ছিলেন।  শিক্ষা নোর-বু-দ্পাল-য়ে-শেস ১২৮৯ খ্রিষ্টাব্দে তিব্বতের গ্যের-ফু () নামক স্থানে জন্মগ্রহণ করেন। তিনি গ্সাং-ফু () বৌদ্ধবিহারে দীক্ষা নেন। মধ্য তিব্বতের বিভিন্ন বৌদ্ধবিহারে শিক্ষাগ্রহণ করে তিনি সা-স্ক্যা বৌদ্ধবিহারে 'জাম-দ্ব্যাংস-ছোস-ক্যি-র্গ্যাল-ম্ত্শান () নামক বৌদ্ধভিক্ষুর নিকট অভিধর্ম সম্বন্ধে শিক্ষাগ্রহণ করেন। এরপর তিনি ব্রাগ-রাম () বৌদ্ধবিহারে দ্কোন-ম্ছোগ-ব্জাং-পো () নামক বৌদ্ধভিক্ষুর নিকট ভিক্ষুর শপথ গ্রহণ করেন। ঝ্বা-লু () বৌদ্ধবিহারে বু-স্তোন-রিন-ছেন-গ্রুব নামক বিখ্যাত পণ্ডিতের নিকট সংস্কৃত ব্যাকরণ ও কাব্য সম্বন্ধে শিক্ষাগ্রহণ করেন। এরপর তিনি 'ব্রি-কুং বৌদ্ধবিহারে ভারতীয় পণ্ডিত দ্বস্তনকরের নিকট ভারতীয় ভাষা, সংস্কৃত ব্যাকরণ এবং ভারতীয় ধর্মশাস্ত্রগু এবং বতিকর নামক ভারতীয় পণ্ডিতের নিকট পূর্ব ও পশ্চিম ভারতের কথ্য ভাষাগুলি সম্বন্ধে অধ্যয়ন করেন। এই বৌদ্ধবিহারের তৎকালীন প্রধান তাকে মহামুদ্রা, নারোপার ছয় যোগ ও নিগুমার ছয় যোগ সম্বন্ধে শিক্ষাদান করেন। পাঁচ বছর এই বিহারে অধ্যয়নের পর তিনি স্ন্যে-থাং () বৌদ্ধবিহারে জো-নাং ধর্মসম্প্রদায়ের প্রতিষ্ঠাতা দোল-পো-পা-শেস-রাব-র্গ্যাল-ম্ত্শানের নিকট কালচক্র ও বিমলপ্রভা টীকাভাষ্য সম্বন্ধে অধ্যয়ন করেন।  পরবর্তী জীবন দোল-পো-পা-শেস-রাব-র্গ্যাল-ম্ত্শানের মৃত্যুর পর তিনি ব্রাগ-দ্কার-ছোস-স্তেং () বৌদ্ধবিহারে সাধনা ও বিমলপ্রভা সম্বন্ধে শিক্ষাদানে লিপ্ত থাকেন। জো-নাং বৌদ্ধবিহারে সাত বছর তিনি প্রধানের পদে অধিষ্ঠিত থাকেন এবং বাহাত্তর বছর বয়সে তিনি ম্খা'-ল্দিং-ফুং-পো () বৌদ্ধবিহারে পরবর্তী দুই বছর বিমলপ্রভা সম্বন্ধে শিক্ষাদান করেন   তথ্যসূত্র   বিষয়শ্রেণী:১২৮৯-এ জন্ম বিষয়শ্রেণী:১৩৬৩-এ মৃত্যু বিষয়শ্রেণী:জোনাং বিষয়শ্রেণী:কালচক্র
অসীম কুমার সরকার ভারতীয় জনতা পার্টির একজন ভারতীয় রাজনীতিবিদ এবং একজন লোক গায়ক (কবিগান)। ২০২১ সালের মে মাসে তিনি হরিণঘাটা (নির্বাচনী এলাকা) থেকে পশ্চিমবঙ্গ বিধানসভার সদস্য হিসাবে নির্বাচিত হন। তিনি ২০২১ সালের পশ্চিমবঙ্গ বিধানসভা নির্বাচনে অল ইন্ডিয়া তৃণমূল কংগ্রেসের নীলিমা নাগকে ১৫,২০০ ভোটে পরাজিত করেছিলেন।  সম্প্রতি বিধায়কের জমির মেহগনি ও আমের গাছ দুষ্কৃতীরা কেটে ফেলেছে, তার অভিযোগের তির  বিরোধী দলের দুর্বৃত্তদের বিরুদ্ধে।   তথ্যসূত্র   বিষয়শ্রেণী:পশ্চিমবঙ্গ বিধানসভার সদস্য ২০২১-২০২৬ বিষয়শ্রেণী:পশ্চিমবঙ্গের ভারতীয় জনতা পার্টির রাজনীতিবিদ বিষয়শ্রেণী:নদিয়া জেলার ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:জীবিত ব্যক্তি বিষয়শ্রেণী:১৯৬০-এ জন্ম
ফিরোজাবাদ জেলা ভারতের উত্তরপ্রদেশ রাজ্যের অন্যতম পশ্চিমাঞ্চলীয় জেলা। ফিরোজাবাদ শহরটি জেলা সদর হিসাবে কাজ করে। জেলাটি আগ্রা বিভাগের অন্তর্গত। ফিরোজাবাদ জেলা ভারতের অন্যান্য বড় শহরের সাথে রেল ও বাসের মাধ্যমে সংযুক্ত। এ জেলায় কোন বিমানবন্দর নেই। এর নিকটতম বিমানবন্দর আগ্রা বিমানবন্দর।   ইতিহাস  এটি মুঘল সম্রাট আকবরের রাজত্বকালে ১৫৬৬ সালে ফিরোজ শাহ মনসবদার নামে নামকরণ করা হয়েছিল। ঐতিহ্য অনুসারে, রাজা টোডর মল গয়া তীর্থযাত্রায় এই শহরটি দিয়ে যাচ্ছিলেন, যাওয়ার সময় তার সম্পত্তি লুট করার জন্য ডাকাত দল তাদের আক্রমণ করে। তাঁর অনুরোধে আকবর মনসবদার ফিরোজ শাহকে সহায়তার জন্য প্রেরণ করেন এবং তিনি সুখমালপুর উলুর কাছে কোথাও পৌঁছেছিলেন। ফিরোজ শাহের সমাধিসৌধ এবং কাট্রা পাঠাননের বাসভবনের ধ্বংসাবশেষ, যা এখন মোশতাক মঞ্জিল নামে পরিচিত, এই গল্পটির প্রমাণ দেয়।   ভূগোল  ফিরোজাবাদ জেলা ৩৭ ডিগ্রি উত্তর অক্ষাংশ থেকে ৭৮ ডিগ্রি পূর্ব দ্রাঘিমাংশের মধ্যে অবস্থিত। সমুদ্র স্তর থেকে এর গড় উচ্চতা ১৬৪.৪৬ মিটার (৫৩৯.৫৯ ফুট)। জেলাটির উত্তরে ইটাওয়া জেলা এবং পূর্বে মৈনপুরী এবং ইটওয়ার সাথে সীমানা নির্ধারণ করে যমুনা নদী দক্ষিণ সীমানা বরাবর প্রবাহিত হয়েছে। এ জেলার আয়তন  ২৩৬৩ বর্গ কিলোমিটার, যা উত্তর প্রদেশের মোট এলাকার প্রায় ০.৮ শতাংশ এবং এর জনসংখ্যার ১.১ শতাংশ। ফিরোজাবাদ জেলার ৭৩.৬ শতাংশ মানুষ গ্রামাঞ্চলে বসবাস করে। জেলাটির বেশিরভাগ অংশ সমতল হলেও উত্তর-পশ্চিম থেকে দক্ষিণে কিছুটা ঢালু।   জনসংখ্যা  ২০১১ সালের ভারতীয় জনগণনা অনুসারে ফিরোজাবাদ জেলার জনসংখ্যা ২,৪৯৬৭৬১ জন, যা কুয়েতের মোট জনসংখ্যার সমান বা মার্কিন যুক্তরাষ্ট্রের নেভাদা রাজ্যের মোট জনসংখ্যার সমান। এটি ভারতের ৬৪০টি জেলার মধ্যে ১৭৩তম জনবহুল জেলা। এ জেলার জনসংখ্যার ঘনত্ব প্রতি বর্গকিলোমিটারে ১০৪৪ জন বা প্রতি বর্গ মাইলে ২৭০০ লোক বসবাস করে। ২০০১ থেকে ২০১১-এর সময়কালে জেলার জনসংখ্যা বৃদ্ধির হার ছিল ২১.৬২%। ফিরোজাবাদ জেলার লিঙ্গ অনুপাত প্রতি ১০০০ পুরুষের জন্য ৮৬৭ জন মহিলা রয়েছে এবং শিক্ষার হার ৭৪.৬%।  ২০১১ সালে ভারতের জনগণনার সময়ে ফিরোজাবাদ জেলার জনসংখ্যার ৯৭.৩২% হিন্দি এবং ২.৬০% উর্দুকে তাদের প্রথম ভাষা বলে উল্লেখ করেছিল।2011 Census of India, Population By Mother Tongue   যোগাযোগ  ফিরোজাবাদ জেলা ভারতের অন্যান্য বড় শহরের সাথে রেল ও বাসের মাধ্যমে সংযুক্ত। দিল্লির সাথে কলকাতা ও যমুনা এক্সপ্রেসওয়ে এ জেলা দিয়ে অতিক্রম করেছে, যা জাতীয় মহাসড়ক ১৯ হিসেবে পরিচিত। এ জেলায় কোন বিমাবন্দর নেই। এর নিকটতম বিমানবন্দর আগ্রা বিমানবন্দর, যা একটি অভ্যন্তরীণ বিমানবন্দর। জেলার বড় রেলওয়ে স্টেশনটি ফিরোজাবাদের কেন্দ্রে এবং টুন্ডলায় একটি জংশন আছে।  তথ্যসূত্র  বিষয়শ্রেণী:উত্তরপ্রদেশের জেলা বিষয়শ্রেণী:ফিরোজাবাদ জেলা
__NOEDITSECTION__   is a location map definition used to overlay markers and labels on an equirectangular projection map of . The markers are placed by latitude and longitude coordinates on the default map or a similar map image.   Usage  These definitions are used by the following templates when invoked with parameter "":           Map definition   name =   Name used in the default map caption   image =   The default map image, without "Image:" or "File:"   See also    Location map templates   Template:Location map, to display one mark and label using latitude and longitude  Template:Location map many, to display up to nine marks and labels  Template:Location map+, to display an unlimited number of marks and labels   Creating new map definitions   Template:Location map/Creating a new map definition
বমিয়ন বা বামিয়ন প্রদেশ () আফগানিস্তানের ৩৪টি প্রদেশের একটি। এটি দেশের কেন্দ্রভাগে অবস্থিত। এর রাজধানীর নামও বামিয়ন। এখানে হাজারা শিয়া সম্প্রদায়ের লোকেদের বসবাস। এই প্রদেশের আয়তন ১৭হাজার ৪১১ বর্গকিলোমিটার।Balland, D.. Bamiyan. "iv. Modern Province". Ecyclopaedia Iranica. December 15, 1988. সংগৃহীত ২৮ ডিসেম্বর, ২০১৪।  প্রদেশটি প্রশাসনিকভাবে ৪টি জেলা ও ১টি উপজেলায় বিভক্ত (১৯৮৪ সাল)। সমগ্র প্রদেশের একমাত্র শহরাঞ্চল প্রাদেশিক রাজধানী বামিয়ান শহর। ১৯৬৪ সালে পূর্ববর্তী কাবুল ও পারোয়ান প্রদেশের অংশবিশেষ নিয়ে এই প্রদেশটি তৈরি করা হয়।  অতীতে কেন্দ্রীয় আফগানিস্তান রেশম পথের ওপরে অবস্থিত ছিল। এখানে রোমান সাম্রাজ্য, চীন, মধ্য ও দক্ষিণ এশিয়ার বণিকেরা আসা-যাওয়া করত। এখানকার শিল্পকলায় গ্রিক, পারসিক, ও বৌদ্ধধর্মের নানা শিল্পকর্মের এক অদ্বিতীয় সম্মিলন ঘটেছে। এর নাম দেয়া হয়েছে গ্রিক-বৌদ্ধ শিল্পকলা বা গান্ধার শিল্প।   আরও দেখুন   বামিয়ান উপত্যকা  বামিয়ানের বুদ্ধমূর্তি  বামিয়ান শহর  তথ্যসূত্র  বিষয়শ্রেণী:আফগানিস্তানের প্রদেশ বিষয়শ্রেণী:বামিয়ান প্রদেশ বিষয়শ্রেণী:রেশম পথের উপর অবস্থিত স্থান
বোনি ফ্রান্সেসকা রাইট Births, Marriages & Deaths Index of England & Wales, 1916–2005.; at ancestry.com (জন্ম: ১ ফেব্রুয়ারি ১৯৯১) একজন ব্রিটিশ অভিনেত্রী, চলচ্চিত্র পরিচালক, চিত্রনাট্যকার এবং প্রযোজক।  প্রারম্ভিক জীবন thumb|left|200 px|জিনি উইজলি হিসেবে বোনি রাইট লন্ডনে জন্মগ্রহণ করেন। তিনি গহনা সংস্থ "রাইট অ্যান্ড টেগি"-র মালিক শিলা টেগি এবং গ্যারি রাইটের মেয়ে। তার বড় ভাই হলেন লুইস। প্রথমে রাইট প্রাইসর ওয়েস্টন প্রাথমিক বিদ্যালয়ে এবং পরে উত্তর লন্ডনের কিং আলফ্রেড বিদ্যালয়ে মাধ্যমিক শিক্ষায় ভর্তি হন।  হ্যারি পটার অ্যান্ড ডেথলি হ্যালোস - প্রথম এবং দ্বিতীয় পর্বের সময় তিনি লন্ডন কলেজ অফ কমিউনিকেশন থেকে চলচ্চিত্র এবং টেলিভিশন প্রযোজনা পরিচালনার উপর পড়াশোনা শুরু করেছিলেন এবং ২০১২ সালে তিনি স্নাতক ডিগ্রি অর্জন করেছেন।  কর্মজীবন  তিনি ব্রিটিশ লেখক জে কে রাউলিংয়ের হ্যারি পটার উপন্যাস সিরিজের উপর ভিত্তি করে হ্যারি পটার মুভি সিরিজের জিনি ওয়েজলি চরিত্রে অভিনয়ের জন্য সবচেয়ে বেশি পরিচিত। তিনি হ্যারি পটারের সমস্ত ১০টি ছবিতে অভিনয় করেছিলেন। প্রথম পটার ছবির শ্যুটিংয়ের পরে, ২০০২ সালে তিনি হলমার্ক টেলিভিশন ফিল্ম "স্ট্র্যান্ডড" (২০০২)-তে ইয়ং সারা রবিনসন চরিত্রে অভিনয় করেছিলেন। তিনি ডিজনির টিভি সিরিজ "দ্য রিপ্লেসমেন্টস" (২০০৬)-এ ভ্যানেসার ভূমিকায় কণ্ঠ দিয়েছিলেন। জনি জেমস ডি'আরসি, ড্যারিল সাবারার সাথে এবং হ্যারি পটারের সহ-অভিনেত্রী ফ্রেডি স্ট্রোমার সাথে বোনি অভিনয় করেছিলেন দ্য আফটার দ্য ডার্ক (২০১৩)-তে। সেই সময়ে তিনি বিবিসি'র আগাথা ক্রিস্টির "আ লাইফ ইন পিকচার্সে" একটি চরিত্রে অভিনয় করেন। তিনি বেশ ফ্যাশনিস্টে পরিণত হয়েছেন এবং তার নাম ক্রমাগত সেরা পোশাক/সবচেয়ে স্টাইলিশ তালিকায় রয়েছে। তিনি "জিওগ্রাফি অব হ্যাপলেসহার্ট ২" স্বল্পদৈর্ঘ্য চলচ্চিত্রের একটি অংশে অভিনয় করেছিলেন, যেখানে তিনি ডগলাস বুথ সহ সহ-অভিনেতাদের সাথে প্রধান ভূমিকায় অভিনয় করেছিলেন। তার গ্র্যাজুয়েশন চলচ্চিত্র "সেপারেট উই কাম সেপারেট উই গো"। এতে ডেভিড থিউলিস অভিনয় করেন। যা ক্যান ফিল্ম ফেস্টিভাল ২০১২-এ প্রদর্শিত হয়েছিল। তখন থেকেই তিনি বিভিন্ন উত্তেজনাপূর্ণ এবং আগত শিল্পী ও সংগীতশিল্পীদের জন্য সংক্ষিপ্ত সংগীত ভিডিও এবং চলচ্চিত্র পরিচালনা করছেন।  ২০১৩ সালে তিনি "বিফোর আই স্লিপ" (জন ব্যানভিলের পুরষ্কারপ্রাপ্ত উপন্যাসের পর্দায় রূপান্তর) ও "দ্য সি"-তে অভিনয় করেন।  দ্য সি-তে সিরান হিন্ডস, সিনিয়াদ কিউসাক এবং শার্লোট র‍্যাম্পলিংয়ের সাথে অভিনয় করেন।  তথ্য সংগ্ৰহ  বহিঃসংযোগ      আরো দেখুন   ইভানা লিঞ্চ  বিষয়শ্রেণী:ইংরেজ চলচ্চিত্র অভিনয়শিল্পী বিষয়শ্রেণী:১৯৯১-এ জন্ম বিষয়শ্রেণী:জীবিত ব্যক্তি বিষয়শ্রেণী:লন্ডনের অভিনেত্রী বিষয়শ্রেণী:ইংরেজ শিশু অভিনেত্রী বিষয়শ্রেণী:ইংরেজ চলচ্চিত্র অভিনেত্রী বিষয়শ্রেণী:ব্রিটিশ টেলিভিশন অভিনেত্রী বিষয়শ্রেণী:ইংরেজ কণ্ঠাভিনেত্রী বিষয়শ্রেণী:২১শ শতাব্দীর ইংরেজ অভিনেত্রী বিষয়শ্রেণী:ইংরেজ নারী মডেল বিষয়শ্রেণী:ইংরেজ সঙ্গীত ভিডিও পরিচালক বিষয়শ্রেণী:ইংরেজ চলচ্চিত্র পরিচালক বিষয়শ্রেণী:ইংরেজ সক্রিয়কর্মী বিষয়শ্রেণী:ইংরেজ টেলিভিশন অভিনেত্রী বিষয়শ্রেণী:মার্কিন যুক্তরাষ্ট্রে ব্রিটিশ প্রবাসী অভিনেত্রী
রক্সবার্গের বালবোফাইলাম (দ্বিপদ নাম:Bulbophyllum roxburghii) হচ্ছে  অর্কিডের একটি প্রজাতি। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-৪ অনুযায়ী রক্ষিত অর্কিডের তালিকায় এ প্রজাতিটি সংরক্ষিত।বাংলাদেশ গেজেট, অতিরিক্ত, জুলাই ১০, ২০১২, গণপ্রজাতন্ত্রী বাংলাদেশ সরকার, পৃষ্ঠা-১১৮৫৪১। এটি এশিয়ার স্থানীয় প্রজাতি।  আরো দেখুন  বাংলাদেশের সংরক্ষিত উদ্ভিদের তালিকা  তথ্যসূত্র  বিষয়শ্রেণী:অর্কিড বিষয়শ্রেণী:বাংলাদেশের অর্কিড বিষয়শ্রেণী:ভারতের অর্কিড বিষয়শ্রেণী:বাংলাদেশের রক্ষিত উদ্ভিদ